R2,5 mjd. se belasting in gedrang oor drankverbod | Netwerk24
2 vas nadat baba verlate in Milnerton gevind is
'n Man en vrou van onderskeidelik 20 en 23 jaar oud is Woensdag in hegtenis geneem nadat 'n baba van drie maande oud die vorige dag verlate in Milnerton gevind is.
Student in hof ná aanval op polisie in betoging
Die student wat daarvan aangekla word dat hy 'n Njala-voertuig naby die kampus van die Walter Sisulu-Universiteit vir Wetenskap en Tegnologie aan die brand gesteek het, bly in aanhouding.
Sandes sê Drakensberge die stryd aan
Suid-Afrika se voorste ultraveldlopers sê van Vrydag af die suidelike Drakensberge se uitdagendste roetes die stryd aan.
Maties stuit Tuks se wenlopie op Loftus
Tuks het Donderdagaand hul onoorwonne rekord in die Varsitybeker-rugbyreeks op Loftus Versfeld prysgegee toe die Maties 'n indrukwekkende sege met 31-24 behaal het.
Skolerugby is uiteindelik terug!
Ná meer as 'n jaar in die Covid-19-wildernis keer skolerugby Vrydagoggend met 'n knal terug, met verskeie kragmetings in Suid-Afrika om na uit te sien.
Glas halfleeg: Baie minder wyn in 2020 gedrink
Minder wyn is verlede jaar wêreldwyd gedrink – die minste sedert 2002. Suid-Afrikaners het óók aansienlik minder wyn as vorige jare geskink.
Staat se salarisse: Vrydag is maak of breek
Tussen die aanbod van geen verhogings en die eis van sowat 7,2% moet die regering en vakbonde Vrydag 'n kompromis vind.
Staat beplan vir 3de vlaag, 25% erger as 2de
Die staat beplan vir 'n derde vlaag van koronavirus-infeksies wat 25% hoër gaan wees as die tweede vlaag.
Haal asem en staan weer op
Hoe oorkom 'n mens persoonlike tragedie of ander terugslae? Wat doen jy as die lewe "jou asem uitslaan"? Ilse Salzwedel, wat pas 'n boek oor veerkragtigheid geskryf het, het haar storie aan Johanna van Eeden vertel.
Politiek omgeef die RDK-sittings
Sittings van die Regterlike Dienskommissie (RDK) oor die aanstelling van nuwe regters het verlede week 'n politieke ondertoon gekry.
So word geld vir kunstenaars uitgedeel
Altesaam 948 aansoeke, waarvan 164 dupliserings was, is ingedien in die tweede ronde Covid-19-hulpverlening vir kunstenaars.
'The Bachelorette': Qiniso se keuse verras
Dit was 'n verrassing toe Qiniso van Damme, teen almal se verwagting in, haar geliefde "Cam" in Donderdagaand se episode van The Bachelorette SA huis toe gestuur het – met gedig en al.
SA loket bloei met R1 miljard weens pandemie
Die Covid-19-pandemie het fliekgangers verlede jaar tuis vasgekluister en yslike verliese by die Suid-Afrikaanse loket veroorsaak. Sal hulle na rolprentteaters terugkeer?
Sny suiker uit
As jy daaraan gewoond is om ongesond te eet, is dit maar moeilik om daardie slegte gewoontes af te leer. Danielle Daniëls het by kenners gaan uitvind waarom 'n suikervrye leefstyl die beter opsie is.
Plant nou vir winterkleur
April en begin Mei is die ideale tyd om winterplante te plant vir vyf maande van vrolike kleur in son en skaduwee.
Vra vir Ernst: Wat is fout met my broodboom se blare?
R2,5 mjd. se belasting in gedrang oor drankverbod
Deur Nellie Brand-Jonker 12 Januarie 2021 17:17
Die drankbedryf se aksynsbelasting van R2,5 miljard per maand is in gedrang nadat die vierde drankverbod op verkope vir 'n onbepaalde tydperk ingestel is.
Selfs wynproe wat belangrik is vir wyntoerisme word nie meer toegelaat nie.
Die Suid-Afrikaanse vereniging van drankhandelsname (Salba) sê die drankbedryf gaan by die belastinggaarder aansoek doen om uitstel op die betaling van aksyns te kry totdat die verbod opgehef word.
Die wynbedryf beskou dit as die vierde verbod wat ingestel is nadat pres. Cyril Ramaphosa Maandagaand aangekondig het die verbod wat einde Desember in werking gestel is, word verleng.
Aksyns word by die punt van produksie gehef wat beteken dat alkoholondernemings 'n verpligting het om die aksynsbelasting te betaal op eindprodukte in hul pakhuise, wat weens die huidige verbod op verkope nie verkoop kan word nie.
Kurt Moore, uitvoerende hoof van Salba, sê die regering het nie aangedui wanneer alkoholverkope weer toegelaat sal word nie.
"Dit is dus verstandig dat die bedryf elke moontlike kostebesparingsmaatreël toepas om kop bo water te hou."
Hy sê om die betaling van aksynsbelasting te vertraag is 'n belangrike faktor om die oorlewing van ondernemings te bewerkstellig.
"Die bedryf en sy hele waardeketting word deur 'n enorme finansiële krisis gekonfronteer en die vermoë om te betaal is erg beperk."
Moore sê die landwye verbod op die verkoop van alkohol het ingrypende gevolge.
" 'n Meer geteikende en genuanseerde benadering is nodig, en die bedryf het 'n beroep op die regering gedoen om oor billike en lewensvatbare alternatiewe te praat."
Moore sê dit sluit in dat beperkte verkope vir huishoudelike verbruik toegelaat word, wat 'n beperkte invloed op die huidige golf van infeksies het.
Ramaphosa het bloot gesê die huidige inperking sal duur totdat die piek van die nuwe golf verbygesteek is en die land seker is die koers van oordrag het genoeg geval om die inperking veilig te verslap.
Die bedryf het voorheen uitstel gekry vir ten minste R5 miljard se aksynsbelasting in Julie en Augustus 2020 toe die regering alkoholverkope verbied het.
Die bedryf het sedertdien die betalings aan die Suid-Afrikaanse Inkomstediens (SAID) gedoen toe verkope weer kon plaasvind.
Die wynbedryfsliggaam Vinpro, wat 2 500 wynprodusente en -kelders verteenwoordig, glo in die 17 weke wat drankverkope verbied is sedert Maart 2020 het die wynbedryf meer as R8 miljard se inkomste uit regstreekse verkope verloor.
Rico Basson, uitvoerende hoof van Vinpro, sê met minder as 'n week oor voordat die oes in 2021 begin, is die wynbedryf in 'n benarde situasie met ondernemings wat sluit en werkverliese wat plaasvind.
Hy sê die fiskus verloor geld weens die verbod.
"Die impak van die werkverlies en verlies aan verkoopsinkomste gaan uitkring en ander ondernemings en die ekonomie van die land skade berokken."
"Behalwe vir die skade aan die fiskus, het die inperking ook 'n verreikende negatiewe impak op die land se reeds bedenklike maatskaplik-ekonomiese verknorsing en die lewensvatbaarheid van die bedryf," sê Salba.
Daar is geen tydelike verligting vir werkgewers of werknemers (Ters) vir enige van die klein en mediumondernemings in die sektor nie, insluitend tavernes, restaurante en kroeë.
Terselfdertyd is daar ernstige kommer oor die langtermyn- maatskaplike impak wat dranksmokkelaars op die land gaan hê wat hul voet in die deur kry.
Volgens die Wêreldgesondheidsorganisasie beslaan onwettige alkohol na raming 24% van die algehele alkoholmark in die land. Daar gaan jaarliks ??meer as R6,4 miljard se belastinginkomste verlore weens dié onwettige verkope, volgens Euromonitor.
Die BBP van die land het in 2020 weens die pandemie en die inperking met 8% ingekrimp, volgens Statistieke Suid-Afrika. Die alkoholsektor dra R172 miljard (3%) by tot die BBP.
In Oktober het die nasionale tesourie in die mediumtermynbegroting beraam aksynsbelasting gaan tot einde Februarie met 28% verminder van R47 miljard in 2019 tot R34 miljard.
"Ons verwag dié verlies gaan elke dag en week van die huidige verbod vererger."
Meer oor: Salba | Vinpro | Drankverkope | Vlak 3 | Wynbedryf | Inperking | Drankverbod | Drankbedryf